als_Latn dik_Latn sag_Latn
Arian XhezairiOpinions on Science, Technology, Society, Religion. And Politics.http://xhezairi.com/feed/2015-01-03T11:41:30+01:00ChyrpArgument Biblik mbi Sexhdentag:xhezairi.com,2015-01-03:/id/29/2015-01-03T13:01:39+01:002015-01-03T11:41:30+01:00Arian Xhezairihttp://xhezairi.com
Kjo ja që do të jetë pak më ndryshe nga shkrimet që jeni mësuar t'i lexoni në murin tim në Facebook apo qoftë edhe në blogun tim personal.
Ndoshta do të mund ta radhisja në zhanrin e atyre kurioziteteve të titulluara "A e keni ditur se?", por pasiqë përfshin një diametër dukshëm më të gjërë se sa një kuriozitet i rëndomtë, kam vendosur t'i jap një tretman më special.
Mbrëmë pas darke po kërkoja në Bibël për një verset që e pata shënjuar ca kohë më parë, rastësisht ma zuri syri një citat që më bëri shumë përshtypje. U ndala në atë faqe dhe lexova rrjedhën e tregimit që nga fillimi si dhe disa versete pas kësaj që ma tërhoqi vëmendjen, në mënyrë që të sigurohesha nëse e kisha kuptuar mirëfilltë.
Shënim:  Ekziston rrëziku që nga informacionet më posht edhe një i krishterë të bindet dhe ta kuptoj obligueshmërinë e namazit. ;-)
Ajo që më bëri ta ndaja me ju është pikërisht ballafaqimi i shpesht me  muslimanë jo–praktikues  të cilët çuditërisht ose vlerësojnë se "namazi është fizkulturë" ose "nuk është obligim" i pakontestueshëm. Më fjalë të tjera, mendojnë se  i bëhet qare  edhe pa namaz.
Namazi në Kur'anin Famëlartë përmendet 67 herë si dhe 14 herë specifikisht përmend fjalën sexhde, prapëseprapë ka muslimanë që besojnë se namazin e falin vetëm mëkatarët. Edhe më keq, ka edhe të atillë që kur besimtarët bëjnë sexhde gjatë namazit ju thonë " nuk shkoj unë t'rri si ata me byth përpjetë ".
Prandaj mendova me vete dhe thash: mbase 67 + 14 herët nuk kanë mjaftuar për t'jau ndërruar bindjen, ndoshta do të bindeshin po t'iu tregoja që edhe Isai (Jezusi – paqja dhe mëshira e Zoti qofshin mbi të) ka qenë që këtë " byth përpjetë-llëk " e ka praktikuar përgjatë jetës së tij profetike.
Në Bibël shënon:

Pastaj u largua pakëz,  ra me fytyrë për dhé e lutej : “Ati im, nëse është e mundur, largoje prej meje këtë kelk mundimesh!  Megjithatë, le të bëhet, jo si dua unë, por si do ti .”
– Bibël, Mateu, 26:39

Sa e bukur. Kur jemi këtu, duhet ta dijmë se nga ky citat mund të nxirret edhe një mësim tjetër shumë krucial (pjesa e dytë me format  bold ), por pastaj do të më duhej të elaboroja më gjatë e kjo do të rezultonte me një digresion total nga thelbi i temës së sexhdes.
Sidoqoftë, një besimtar i fesë Islame që ka pak njohuri mbi historinë Islame duhet ta ketë lexuar se obligueshmëria e faljes ka qenë e kërkuar nga çdo i dërguar i Zotit dhe ngjashëm për pasuesit e tyre. Këtu nuk përjashtohen pra as Isai (Jezusi) as Muhamedi – paqja dhe mëshira e Zotit qoftë mbi ta.
Këtë njohuri, pra se Isai (Jezusi) falej paraprakisht e dija nga nje ajet në Suren Mejrem në Kur'anin Famëlartë, përkatësisht ajeti numër 31. Për kuriozët, ju ftoj ta shfletoni këtë sure nga ajeti 16 deri në ajetin 37 për tu familjarizuar me rrjedhën e stories mbi Isain (Jezusin) dhe nënën e tij Mejremen – paqja dhe mëshira e Zotit qoftë mbi ta.

Më ka bërë dobiprurës kudo që të jem  dhe më ka porositur me namaz (falje)  e zeqatë për sa të jem gjallë!
– Kur'an, Sure Merjem, 19:31

Tani mund të pyeteni pse ishte e nevojshme të citoja edhe Biblën për argumentuar mbi faljen. Këtë e bëra për dy arsye.
E para, namazi si ritual fetar sot praktikohet vetëm nga muslimanët anë e kënd globit, kështu mendova nësë miqtë e mi të besimit katolik do ë kuptonin se Jezusi falej, ndoshta do të arrinin në përfundim se  shpallja hyjnore  qenka forcuar pak kohë më vonë me profetësinë e fundit, atë të profetit Muhamed s.a.v.s., si dhe Kur'ani është verzioni i përmbyllur i shpalljeve deri në fundin e botës. Është pra vijimësi e freskuar për të gjithë njerëzimin, ku gjenden shumë kondita të ngjashme me ato për të cilat profetizonte Isai (Jezusi) alejhi selam, si agjërimi, namazi, etj.
Dhe e dyta, gjykova se kundërshtuesit e namazit të regjistruar si muslimanë ndoshta janë të atillë që parapëlqejnë numra qift, kësisoji 67 + 14 + 1 = 82 (sarkazëm) :-) Nuk është se për mos falje ka shfajësim, por kjo thjesht ishte një argument shtesë që njëherit edhe i mbyll dyert e justifikimit natyrisht.
Përfundimisht pra, kuptojmë se të dërguarit e Zotit kanë puthur hunden dhe ballin me tokën e Zotit të tyre, duke simbolizuar nënshtrim të plot ndaj Krijuesit të Gjithësisë për lutje, mbështetje, kërkim falje, etj. Atëherë ndoshta është koha që ta rishikojmë qëndrimin tonë karshi kësaj qështjeje ashtu që të mos e zhvlerësojmë kohën e disponueshme dhe ta lemë të na rrëshqet nga dora krejt ashiqare.
Ju ftoj ta shfrytëzoni formën e komenteve për t'i shprehur pikëpamjet tuaja.
"Festoje" Vitin e Ritag:xhezairi.com,2014-12-30:/id/26/2014-12-30T17:30:51+01:002014-12-30T13:05:10+01:00Arian Xhezairihttp://xhezairi.com
Këshillë nga një perceptim ndryshe
Që nga dita e parë e ardhjes time në këtë botë jeta më ka befasuar me plot 28 vite të reja. Nëse do të ktheja kokën mbrapa e të shihja të gjitha tani më duken më të vjetra se unë. Çdo Vit i Ri më ka gjetur më ndryshe së miku i tij i mëparshëm, kurse unë ndërrimin e motmoteve akoma vazhdoj ta shoh me po të njëjtin sy.
Nuk mund të them se në vegjëli nuk më kanë joshur dritat vezulluese dhe Kevini çapkën në të dy filmat Home Alone si dhe mjetet plasëse e fishekzjarret. Mbase isha i shtyrë nga dëshira fëmijërore për të mos u dalluar nga moshatarët e mi apo ndoshta edhe i ndikuar nga përvojat fantastike të Kevinit. E cili fëmijë s'do të dëshironte një storie të atillë?!
Në familje nuk e kishim shprehi të manifestonim një pritje të organizuar. Në të vërtetë, asgjë nuk e dallonte një mbrëmje të asaj nate nga netët tjera. Megjithatë, fakti që ishim dhe elhamdulilah jemi një familje ku kultivohet praktika e rregullt islame nuk pati mjaftuar që edhe ne në një apo dy raste ta  zbukuronim  dhomën tonë të gjumit. Nëse e mbaj mend mirë, hera e fundit ishte viti 95/96, atëherë kur një herë e mirë do të shkëpusja relacionin tim me këtë  festë .

Tani më po përmbyllet edhe një cikël tjetër i udhëtimit tonë rreth diellit. Mënyra si manifestohet ndërrimi i motmoteve në popull nuk rresht të na habis, por ajo që përgjithësisht nuk dallon nga viti në vit është gjendja shoqërore në të cilën ky moment na gjen ne. E në shumicën e rasteve më e përkeqësuar se një vit më parë. Çfarë e karakterizon këtë fundvit tek ne kryesisht është e njëjtë, por kësaj rradhe shqiptarëve na gjen me të varfëruar se kurrë. Besa edhe më të korruptuar se kurrë.
Ndërkaq në rrafshin shoqërorë, në njërën anë i takojmë ata që me vrull sulen për t'u përgatitur për  festën e madhe  sa më shumë që munden, dhe i gjejmë në anën tjetër, të atillë që me shumë brengë e keqardhje shfrytëzojnë çdo metodë e mekanizëm të mundshëm për të na përkujtuar mos festimin e tij.
Si e perceptojmë ne këtë dukuri, pra festimin e Vitit të Ri, origjina e saktë e tij, kujt i përket ta festojë atë, etj., mendoj nuk kanë shumë rëndësi tani më në këtë pikë ku kemi mbërritur. Por ajo që është e rëndësishme dhe që meriton t'i dhurohet një të menduar është se në cilin nga dy grupet e mësipërme përkasim vetë ne. Natyrisht nëse vlerësojmë se jemi të atillë që besojmë se pa Zotin jeta jonë nuk do të kishte aspak kuptim.
Janë vërtetë të shumtë të tillët që thonë “ na çanë kokën me parulla këta kundër Vitit të Ri ”, prapëseprapë nuk është se ka mungesë të atyre që me zell e shkaktojnë  "këtë kokëçarje" . Nuk e bën të dhembshëm festimin e Vitit të Ri vetëm shpenzimi i paarsyeshëm, humbja e kohës dhe kotësi të ngjashme, por zemrën e bën të rënkojë fakti se nga ata që e festojnë fatkeqsisht ka besimtarë muslimanë, të cilët e besojnë Zotin Një dhe të cilët në fakt do të duhej të abstenonin nga ky eveniment.
Lirshëm mund të thouhet se është humbje kohe tentimi për të ngritur zërin kundër kësaj feste. Mbase edhe nuk do të ishte gabim, ngaqë pastaj krejt në fund, me zbardhjen e ditës së parë pas ndërrimit të motmoteve, duket sikur llafet nga pozicionet kundër u harxhuan më kot, gostia e dalldisja zunë vend megjithatë. Por unë besoj se për fatin tonë të mirë, hapësirë për vetëkorrigjim kemi jashtëzakonisht shumë dhe neve na ofrohen raste të shkëqlyera për t’i bërë vetes një X-Ray analitik.
Nga ky moment e deri të ndodhë ndërrimi i motmoteve kanë mbetur pak më shumë se 24 orë, që duken pak por janë plotësisht të mjaftueshme dhe rast ideal që duhet të shfrytëzohen për rivlerësim vetëkritik.
Nuk dua të më shohësh të renditur me ata që ti i konsideron  "kokëçarës" . Përkundrazi, mendoj se e ke me shumë të drejtë – e arsyeshme ose jo – të manifestohesh në mënyrë dhe formë sipas tekeve tua. Por besoj fuqimisht se një besimtar i besimit Islam, i moshës madhore dhe me vetëdije të plotë, duhet pikësëpari të merr një pozicion sa kontrovers po aq edhe të rrëzikshëm. Po po, shumë të rrëzikshëm.
Kështu pra, miqësisht, shoqërisht, vëllezërisht apo si të duash, të lutem, … jo, por të përgjërohem, kushtoi vetes një minutë, pyete dhe të lutem provo t'i japësh përgjigje, pastaj vepro konform rezultatit.

Pyete veten për Zotin .
Sa larg apo sa afër je ti me Të?
Si mendon se dashuria ndaj Zotit duhet të shprehet?
A të intereson disponimi i Zotit në raport me veprimet tua?
A do të ndahej Ai i kënaqur me ty nëse ti do të festoje?

Nëse përgjigjet në këto pyetje janë të parëndësishme për ty,  atëherë festoje !
Festoje nëse vlerëson se Zoti nuk duhet të përzihet në punët tua.
Festoje nëse vlerëson se të gjithë që të thonë ndryshe janë më të pavlerë se ti.
Festoje nëse mendon se është plotësisht e drejtë të zhytesh në kotësi.
Festoje nëse mendon se është në rregull që jeta të jetë veç qejfe e dëfrim.
Festoje nëse beson se ti ke kontrollë të plotë mbi shpirtin tënd.
Festoje nëse beson se çdo begati në jetën tënde është vetëm rezultat i punëve tua.
Festoje sepse ke gjetur guximin që ta sfidosh Mëshirën e Zotit tënd Bujarë.
Festoje, por lutu dhe kërko afatizim që të të prekë dora e Mëshirës e ta gjesh rrugën drejt pendesës së sinqertë.  Shpreso të të jetë e pranuar .
E mata peshën e botëstag:xhezairi.com,2014-12-30:/id/28/2014-12-30T00:35:19+01:002014-12-29T18:59:20+01:00Arian Xhezairihttp://xhezairi.com
... dhe morra një peshojë.
Në të majtë të saj vendosa gjithë botën.
U sigurova të përfshija gjithëçfarë ka në të.
Futa edhe titujt, famën, pasurinë, autoritetin, etj.
Në anën e djathtë vendosa një shtëpizë që e ndërtova vet.
Atë e ndriçova me dritën e udhëzimit.
Brendësinë ia mbusha me mirësinë e shëndetit.
E ngjyrosa me buzëqeshjen e harmonisë.
Dhe ndeza një kaminë me ngrohtësinë e gjirit të familjes.
U këput zingjiri i djatht i peshojës…
Sprovatag:xhezairi.com,2014-12-26:/id/27/2014-12-26T13:37:13+01:002014-12-26T13:08:33+01:00Arian Xhezairihttp://xhezairi.com
Elhamdulilah që është sprova.
Po mos të ishte sprova,
do të mungonte stërvitja e durimit.
Po të mungonte stërvitja e durimit,
nuk do të arrinte mësimi.
Po të mos arrinte mësimi,
do të ngelnim injorantë karshi dijes.
E injoranca do të na mbante në errësirë.
Atëherë nuk do të kishim mundësi ta shihnim,
vargun e gjatë të mirësive me të cilat na begatoi I Mëshirëshmi.
Kjo do të na bënte të ishim mosmirënjohës.
Mosmirënjohësit janë bukëpërmbysës.
Ata nuk i do as Zoti as robi.
"M'paska ik namazi?!"tag:xhezairi.com,2014-12-18:/id/25/2014-12-18T16:08:21+01:002014-12-17T01:28:53+01:00Arian Xhezairihttp://xhezairi.com
Mbrëmë më ndodhi ta falja namazin e Akshamit 11 minuta para mbarimit të kohës së tij në një prej xhamive simpatike të qytetit tim. Pasi po afrohej koha e namazit të Jacisë, veçse kishin filluar të shfaqeshin besimtarë në brendësinë e ngrohtë të xhamisë; disa edhe bënin namaz plotësues e disa të tjerë përmes pëshpërimave dhe me shpinë prej muri vëreheshin që madhëronin Krijuesin.
Nga nevoja mu desh ta freskoja abdestin. Ndërkohë, aty pranë meje ishin edhe dy namazli që po merrnin abdest. Dëgjova njërin duke e pyetur tjetrin: " edhe sa është jacia bre, a kam kohë për aksham? ". Ky i përgjigjet dhe thotë: " përgatitu për jaci se akshami  heci ! " Më pas ky që pyeti tha: " Uf, m'paska ik Akshami! ". Shprehje kjo ndër më të zakonshmet që shpesh dimë ta bjëmë ne namazlinjët. Dhe kësaj radhe këtë po e dëgjoja aty diku rreth ores 17:48, përkatësisht tre minuta para thirrjes për namazin e jacisë.
Ndikimi i kësaj bisede u manifestua në mua me një shqetësim shpirtëror për gati një ore të plotë. Nuk më befasoi shprehja  m'paska ik akshami , por u trondita që fatkeqësisht as unë nuk mund të krenohem me atë se nuk  më ka ikur akshami  ndonjëherë. Gjatë rrugës për në shtëpi shfrytëzova rastin të thellohesha e të reflektoja mbi këtë mendësi dhe çasje karshi fenomenit  kush po i ikën kujt?!
Sa për t'u sqaruar, nuk kam për qëllim të gjykoj as atë namazliun e askënd tjetër, thjesht këtu po dokumentoj rezultatet e reflektimit tim.
Kush po i ikën kujt?!
Detyra e parë nismëtare që ia dhash vetes ishte të provoja ta përkufizoja namazin në trajtë.

A është namazi diçka fizike që lëviz?
Është që ka shpirt dhe që ecë nëpër tokë?
Apo është entitet meta-fizik që lundron nëpër kohë?

Përgjigja në këtë pyetje ishte fare e lehtë. Mjaftoi ta kujtoja takvimin dhe ishte plotësisht vetësqarues. Namazi nuk ecë as nuk lundron; nuk ndërron trajtë as nuk fluturon. Por është i fiksuar në kohë dhe atë e respekton sipas caktimit të Vetë Shpallësit të tij. Dikush mund të argumentohet e të thotë që namazi ecë me ndryshimin e llogaritjes kohore, përkatësisht zgjatjes dhe shkurtimit të ditës nga stina në stinë. Megjithëse kjo qëndron, kujtojmë se nuk ka ndodhur asnjëherë deri më sot të flitet a të dëgjohet, që namazi i  drekës  me atë të  akshamit  t'i kenë ndërruar vendet me njëri-tjetrin, qoftë bile edhe për një herë të vetme.
Arritja në këtë përfundim më çoi tek pyetja tjetër.
"Më iku" apo "E lash të më ikte"?
Këtu provova ta kuptoj origjinën e shprehjes " m'paska ikë namazi " duke shikuar në shkaqet që sjellin deri tek ky qëndrim. Më interesoi ta dija nëse buronte nga prirja jonë njerëzore për t'u shfajësuar para kujtdo, në çfarëdo rrethana dhe kohë, tërësisht duke injoruar eksponentin e neglizhencës sonë. Pyeta nëse ky qëndrim formësohet duke u ndikuar nga faktorë të jashtëm. Pyeta edhe mbi atë pse është më lehtë të themi " më iku " se " e lash "?
Duke vrarë mendjen mbi këtë pikë, mu kujtua që shfajësimi nuk gjendet vetëm në çështjen e " ikjes " së namazit. Ai gjendet në çdo sferë tjetër të jetës tonë; fetare, shoqërore e profesionale. E para që më erdhi në mendje ishte vargu i gjatë i rasteve të dëgjuara nga kolegë kur thoshin  "më rrëxoi profesori n'provim" , përderisa shumë rrallë thoshin  "rash n'provim" .
Atëherë në njëfarë mënyre, fillova t'i them vetes me sa duket kjo gatishmëri për t'u justifukuar është e mbjellë thellë në natyrshmërinë tonë. Ajo nuk është tjetër pos evitim i marrjes së përgjegjësive karshi dështimeve të ardhura nga veprimet tona të pamatura. Shfajësimi del të jetë mjeti më i lehtë i mbrojtjes. Por që në rastin e namazit harrojmë se cilit  Llogarimarrës  po i arsyetohemi.
Ndryshimi
I Dërguari i Allahut s.a.v.a. ka thënë:  "Besimtari është pasqyrë e vëllaut të tij besimtar. [Ebu Dawud]" . Ky hadith është shumë domethënës për një shpirt që mediton. Çdo fjalë, veprim, gjykim e mendim në jetën tonë drejtëpërdrejtë ndikohet dhe formësohet nga ballafaqimi me veprues të ndryshëm në intervale kohore të përditshmërisë sonë.
Gjithashtu, një proverb e lashtë thotë:  "M'trego me kë shoqërohesh, të tregoj cili je."  Prandaj elementi i parë i forcimit në respektimin e kohëve të namazeve është të shoqëruarit me ata që janë më të përpiktë se ne në këtë drejtim. Të pranosh kritikë dhe vërejtje vërtetë nuk është aspak e lehtë. Por këshillat konstruktive sjellin zhvillim dhe përparim, aq më tepër kur ato kanë të bëjë me fushën e besimit dhe vijnë nga persona me virtyte e devotshmëri.
Prandaj,
Të kërkoj falje o Zot për neglizhencën time në raport me Ty. Në vend se të përqëndrohem e të përpiqem të të afrohem, mua qështjet e dynjasë shpesh më bëjnë që t'i vonoj takimet me Ty.
Më falni o prindërit e mi, që nga brenga për mua vazhdimisht ma përkujtoni vonesën time për në namaz, e që unë sa e sa herë ua kam kthyer me ironi. Më falni për përtesën time që e kam manifestuar sa herë që nga ju më është tërhequr vërejtja për këtë qështje.
Më fal o gruaja ime që më je krahu im i djathtë në jetë, për mungesën dhe harresën time, e ti më je këmbëngulëse në kryerjen e këtij obligimi dhe përkujtuesja ime e rregulltë.
Më fal o vëllau im, ti që u udhëzove para meje e nuk guxove të më kritikoje për respekt të moshës, ndoshta edhe nga frika e ndonjë reagimi tim të pamenduar. Më fal edhe atëherë kur më thirrje për t'u falur e unë ta ktheja me bërtimë duke menduar se jam më i vlefshëm se ti.
Më fal ti o i afërm, ti o vëlla nga feja, dhe ti o shoku im që sa herë vëren luhatjen dhe jopërpikmërinë time ndaj kohës së namazit më qëndron afër si një alarm i kurdisur. Më fal për vështërsinë që mund ta ndjesh para se ta hapësh gojën për të ma kujtuar.
Më fal edhe ti i panjohur që në ndonjë rast më ke këshilluar me butësi, e unë të kam kthyer me vështrim përçmues.
Më falni!
My Sublime Text Setuptag:xhezairi.com,2014-12-17:/id/24/2014-12-17T20:25:20+01:002014-11-22T18:30:19+01:00Arian Xhezairihttp://xhezairi.com I have used dozens of text editors for the past 11 years of my lasting Web adventure. I remember back then when I first started to fiddle with HTML/CSS, Dreamweaver was amongst the first recommendations you'd get whenever you asked for a tool you should become friends with along the way. Today it is as though no one talks about it.
It is really a different story altogether nowadays. You only need to google for the  "text editor"  keyword, and  lo and behold  for the list of all kinds of code editor flavors developers have thrown at you. Aligning myself with that mob, I happen to use and love  Sublime Text 3  to pour my coding bits for the past two years. It is a fantastic text editor which doesn't show its potential when you first fire it up, but has a tremendous potential behind the curtains. Then again, this experience is taken to a whole new level when intermingled with some awesome plugins.
My Sublime Text looks

Packages required for this setup
I reformatted my iMac last night to give it sort of a refreshment, and in the process of setting up my workspace, found that I had thankfully saved a copy of my preferred Sublime Text settings. Therefore I'm sharing it here now for future reference, and in case someone might just feel like using it if it looks suitable to their eyes and/or needs. Feel free to  fork the gist .

Applying this config (OS X)

Open Sublime Text and  install packages  listed above
With Sublime Text open, from the menu bar click  Sublime Text -> Preferences -> Settings - User
Copy/Paste the contents of  Preferences.sublime-settings  file
Then with Finder navigate to  /Users/yourname/Library/Application Support/Sublime Text 3/Packages/User/
create a new file here named  Soda Light 3.sublime-theme
Copy/Paste the contents of  Soda Light 3.sublime-theme

That's it. Relaunch Sublime Text for convenience and enjoy the new looks. With Emmet at hand, you got to be ready to welcome the practices of  zen coding  to your bosom. Of course, there are thousands of other plugins out there that offer to enhance your workflow, but you'll get to learn those with time and based on your needs.
So then, what's your favorite Text Editor?
Post your setup and preferences in the comments below.
Urdhër Arresttag:xhezairi.com,2014-09-22:/id/20/2014-09-22T20:48:52+02:002014-09-22T18:59:04+02:00Arian Xhezairihttp://xhezairi.com
Duke përcjellë nga afër rrjedhën aktuale të ngjarjeve në vend, me gjithë këto arrestime dhe çasje armiqësore karshi besimtarëve të komunitetit islam në kosovën tonë të bërë mishmash me rryma dhe qarqe anti-kombëtare, e në veçanti arrestimet e intelektualëve dhe prijësve fetarë në vend, me krenarinë dhe përgjegjësinë më të madhe bëj këtë njoftim:
Në bazë të ligjeve në fuqi në Republikën e Kosovës bëj këtë padi dhe akuzë popullore mbi kryeministrin në ikje, largim dhe inshAllah zhdukje Hashim Thaqi, Ministrin e Punëve të Mbrendshme Bajram Rexhepi, si dhe ndaj Kryeprokurorit të Shtetit Sylë Hoxha.
Konsideroj se të pandehurit përmes vendimeve të tyre ditëve të fundit,

kanë shkelur nenin 21, 23, 26, 27, 30, 31, 32, 33, 34, 36, 38, 39 dhe 40 të Kushtetutës së Kosovës,
haptazi kanë shprehur urrejtjen e tyre karshi qytetarëve të Repulikës së Kosovës të cilët i përkasin besimit Islam,
si dhe kanë shkelur Kodin Penal të Republikës së Kosovës, Neni 147 "Nxitja e urrejtjes, përçarjes ose mosdurimit kombëtar, racor, fetar apo etnik ", dhe atë në nivel institucional.

Të akuzuarit nuk gëzojnë të drejtë apeli për këtë vendim si dhe rekomandohen që të përshendeten me miq e jarana ngaqë ju caktohet paraburgim me një afatë të pacaktuar. Mbesim me shpresën se do të futen në fllad për sa t'kenë jetë mbi këtë dhe.
Ky vendim hynë në fuqi menjëherë.
Policia, turrnju!
Parlamenti i Kosovës [Poezi Satirike]tag:xhezairi.com,2015-01-07:/id/19/2015-01-07T13:12:15+01:002014-09-10T18:29:54+02:00Arian Xhezairihttp://xhezairi.com
Ky shkrim nuk është gjithëpërfshirës.
Duhet të aplikohen përjashtime përkitazi.
Parlament o cirk i të rriturve,
Vend grumbullim i të paditurve.
Ku kanë doktorata dhe asnjëri shkollë,
Ku t'gjithë janë mendjetrashë, asnjë mendjehollë,
Ku shumë flasin e hiq s'mundohen,
Ku bëjnë ligje që s'respektohen.
Ku me "zëri i popullit" arsyetohen,
Ku për interes të vet shumë shpejt sulmohen.
Ku hiqet këpuca me erë të këmbëve,
Ku bëjnë dashuriçka përmes iPhone-ve.
Ku kqyret film përgjatë seancës,
Ku gjendet llymi i injorancës.
Ku ka komunista ka dhe trushpërlarë,
Ku është privilegj me i quajt gomarë.
Ku ka shqiptarë po edhe shkije shumë,
Ku mos me qenë kamerat sillen si majmunë.
Ku veq për mëditje aty shkohet,
Ku nëse mungohet përsëri lejohet.
Ku populli i shkretë shpreson shumë,
Ku vet kanë rrogë e tjerët pa punë.
Ku s'hapet goja pa interes,
Ku institucioni është bërë biznes.
Ku muaj të tërë nuk bëjnë ujdi,
"Po s'u zgjodha unë nuk t'lë as ty."
Ku kanë harruar që i solli vota,
Sa e imja po aq edhe e jotja.
Ku për ulësen në krye luftohet shumë,
Nuk kanë faj ata se vetë ne i prumë.
Por nga ku mund t'i heqim ashtu si i vumë.
Rrëziku i Shuajres Kombëtaretag:xhezairi.com,2014-09-29:/id/17/2014-09-29T15:45:48+02:002014-09-06T17:33:46+02:00Arian Xhezairihttp://xhezairi.com
Nuk do të duhej shumë mend që me lehtësi të kuptohet se nuk ekziston vetëm një kërcënim i izoluar për Kosovën, ngaqë po të ishte ashtu, do të mund të përqendronim të gjithë potencialin tonë për ta lokalizuar dhe neutralizuar atë pastaj. Në fakt, e vërteta e hidhur është që Kosova jonë po thuaj se është shndërruar në një pre të stërlodhur, mbi të cilën hidhet çdo grabitqarë, i afrohet dhe shkëput një copë prej saj.
Fatmirësisht, shumë nga problemet dhe rrëziqet që na kanosen janë mbi sipërfaqe dhe lehtë të dallueshme; gjithë çfarë na duhet është të kemi gatishmëri, intelekt dhe organizim të mirëfilltë si një trup i bashkuar në mënyrë që t'i luftojmë ato. Në anën tjetër, kërcënimi kryesorë që na është kanosur është ai i kamufluari, ai më i pavërejturi në përditshmërinë shoqërore. Fatkeqësisht ky është kërcënimi i jashtëm i cili karakterizohet me një përvojë të thellë e të dëshmuar dhe më keq se kaq, ka të rekrutuar njerëz të brendshëm nga brumi ynë.
Dora e ‘msheftë’ ka plane të provuara për deklasimin e një populli dhe metoda për të realizuar qëllimet e tyre për instalim të kontrollit.

Së pari synojnë dëmtimin e imazhit të një elementi kyç (siç bënë me akuzat ndaj UÇK-së) për të zbehur identitetin dhe ndjenjën kombëtare.
Tani bëjnë që të humbet besimi i popullit në elitën politike duke i përfshirë ata në afera korruptive dhe punë kundër interesit kombëtarë.
Së fundi provojnë të njollosin edhe shtresën më të besuar tek masa, atë të prijësve fetarë respektivisht hoxhallarëve në rastin tonë.

Kështu shuajnë të gjitha shpresat e një populli duke orientuar vëmendjen dhe duke mbjellë bindjen në ta kinse i vetmi faktorë shpëtimi është faktori i huaj ndërkombëtarë.
Një populli që lejon realizmin e planeve të këtilla, mund t'i mveshet identitet dhe t'i diktohet rruga që duhet ndjekur në pajtim me interesat e kontrolluesit më pastaj. Kësisoji ekziston rrëziku serioz se do të jenë vetëm librat e historisë ku do të mund të haset diçka mbi ekzistencën e tyre në një epokë të caktuar kohore.
Syçelësi, të lutem!
Bajram Pëllumbi [Poezi]tag:xhezairi.com,2014-09-29:/id/16/2014-09-29T15:47:10+02:002014-09-05T11:16:29+02:00Arian Xhezairihttp://xhezairi.com
O moj lulja e Kosovës,
O më i miri, o i bardhi pëllumb,
O xhelat i popullit tënd,
Allahile qysh flen n'gjumë?!
Kryeministër kur ke qenë,
Çudi, i mirë u pate dok,
Nuk t'u desht shumë kohë e gjatë,
Që me ra prej s'nalti n'tokë.
A t'kujtohet, s'ka shumë vite,
Sa u pate fut n'këtë lojë,
Plakës shkret kur iu afrove,
Që t'pat lënë me gishta n'gojë.
Policinë ke fut n'kontrollë,
Llom e bone në çdo qoshe,
Sa herë Veriu që t'përmendet
Strukesh sikur macë nën bofçe.
Aktivistët e Vetëvendosjes,
Prej teje ruhen si prej dreqit,
Me ty n'hallë Kosova e ngratë
Je shembëlltyra e të keqit.
I ke qit krejt punët n'dyzen,
Tash mjekroshave iu ke lëshu,
A n'Veri shqiptarët e shkret,
Tuten fëmijët në gjumë me i vu.
Saltzburgit kur iu drejtove,
T'pengoj hoxha naltë mimberit?
Qysh ngatërrove kompetencat,
O ministër me rol t'berberit.
Ke urdhënue policinë tonë,
M'u sjellë si shkau n'kohë t'veten,
Ditët i ke të numrueme,
Populli e ka pa t'vërtetën.
Prej doktori n'sabraçajc,
Ty ky vend kurrë hajër nuk t'pa.
Je fut n'profesion dallash,
Për ma mbrapshtë nuk di ku ka?!
Ke harru qysh ecet n'kamë,
Se me xhip ti tash shetit
Enver trimit, patriotit,
Ja le fëmijët jetimë mu rrit.
Nuk ke me rrnue dy mijë vjet
Po t'kujtoj që jeta kryhet,
Fytyra s'është dy hektarë,
Vështirë lahet e lehtë nxihet.
Mendon qe je i pamposhtur,
Që sot e gëzon këtë pozit,
Shyqyr fundi tash po t'vjen
Je bo horë shumë je korit.
Po shpresojmë për ditë të mira,
Çka ke bo krejt t'janë shënue,
InshAllah vjen pushtet i hajrit,
Një kohë t'mirë në fllad me t'que.
Ty t'i dedikoj këto vargje
O Bajram o more rrush,
Pse s'mendon?! Kujtoja vetit,
Që deri dje s't'ka njoft kurrkush.
nno_Latn als_Latn als_Latn als_Latn als_Latn als_Latn als_Latn als_Latn als_Latn bak_Cyrl als_Latn sna_Latn bak_Cyrl als_Latn als_Latn als_Latn bak_Cyrl als_Latn slv_Latn bak_Cyrl als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn est_Latn als_Latn als_Latn als_Latn als_Latn als_Latn als_Latn als_Latn als_Latn bak_Cyrl als_Latn als_Latn als_Latn als_Latn als_Latn bak_Cyrl als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn als_Latn als_Latn als_Latn als_Latn als_Latn als_Latn bak_Cyrl als_Latn als_Latn als_Latn bak_Cyrl als_Latn als_Latn als_Latn als_Latn als_Latn als_Latn deu_Latn als_Latn als_Latn deu_Latn als_Latn als_Latn als_Latn als_Latn als_Latn als_Latn deu_Latn eng_Latn eng_Latn eng_Latn hne_Deva eng_Latn eng_Latn sot_Latn nno_Latn tpi_Latn eng_Latn eng_Latn eng_Latn eng_Latn eng_Latn eng_Latn tpi_Latn eng_Latn eng_Latn eng_Latn slv_Latn als_Latn als_Latn als_Latn tpi_Latn als_Latn als_Latn als_Latn tpi_Latn als_Latn als_Latn srd_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn lmo_Latn als_Latn als_Latn als_Latn lmo_Latn als_Latn als_Latn als_Latn nno_Latn hrv_Latn als_Latn als_Latn bam_Latn als_Latn hrv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn als_Latn hrv_Latn als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn szl_Latn als_Latn als_Latn als_Latn als_Latn als_Latn bos_Latn als_Latn als_Latn